[{"text_idx": "#000013", "text": "Ymdrechodd y Scarlets yn galed i alluogi buddugoliaeth yn erbyn Caerfaddon mewn ge\u0302m Cwpan y Pencampwyr, gan roi ymdrech amddiffynnol anhygoel i ennill 23-19 yn y Rec."}, {"text_idx": "#000014", "text": "Gyda\u2019r cloc wedi troi\u2019n goch, ceisiodd maswr Caerfaddon Ben Spencer un ymdrech arall tuag at y llinell, ond y clo ifanc Morgan Jones yn rhwystro\u2019r ymdrech. Cafodd eiliadau olaf y ge\u0302m ei ddwysa\u0301u gan y dyfarnwr wrth iddo galw am y dyfarnwr teledu, ac wrth iddynt gyhoeddi dim cais, roedd yna rhyddhad mawr i\u2019r ymwelwyr."}, {"text_idx": "#000015", "text": "Trwy gydol y ge\u0302m, cynlleied oedd rhwng y ddau ochr gyda\u2019r Scarlets yn sgori gais yn ystod y ddau hanner gan Gareth Davies ar ei 200fed ymddangosiad a Kieran Hardy."}, {"text_idx": "#000016", "text": "Roedd gan y ddau ochr y cyfle i ennill, ond y gorllewin oedd gorau ar y noson a\u2019r doli clwt yn dychwelyd i Lanelli gyda\u2019r ti\u0302m."}, {"text_idx": "#000017", "text": "Caerfaddon gychwynnodd y ge\u0302m y cryfaf a chafodd cic gosb gynnar trwy esgid maswr Lloegr Ben Spencer."}, {"text_idx": "#000018", "text": "Ymatebodd y Scarlets yn syth. Leigh Halfpenny yn taflu i Steff Evans ar y tu fas, gyda\u2019r asgellwr yn rasio trwy\u2019r gwagle i ffeindio Davies ar ei du fewn."}, {"text_idx": "#000019", "text": "Ochrgamodd yr amddiffynnwr diwethaf i groesi\u2019r llinell am gais rhagorol."}, {"text_idx": "#000022", "text": "Ar 18 munud, roedd y 2,000 o gefnogwyr yn bloeddio wrth i\u2019r ti\u0302m cartref sgori gais cyntaf y ge\u0302m gan yr asgellwr Ruaridh McConnochie."}, {"text_idx": "#000023", "text": "Spencer yn ffaelu\u2019r trosiad, ond yn ychwanegu dwy gic gosb arall, i sicrhau bod y ti\u0302m cartref ar y blaen 14-10 erbyn yr egwyl."}, {"text_idx": "#000024", "text": "Ac fe barhaodd yr ail hanner mewn modd dramatig hyd at y diwedd."}, {"text_idx": "#000025", "text": "Llwyddodd Halfpenny i leihau\u2019r bwlch i 14-13 rhyw chwe munud ar o\u0302l i\u2019r ge\u0302m ailddechrau, ond Caerfaddon manteisiodd ar y momentwm gan ymateb gyda chais gan y prop Will Stuart."}, {"text_idx": "#000026", "text": "Daeth Josh Macleod ymlaen i Jac Morgan, a wnaeth fwynhau perfformiad da arall, a chreodd effaith yn syth, wrth i\u2019r profiadol Jon Davies profi\u2019n hanfodol oddi\u2019r cae."}, {"text_idx": "#000027", "text": "Gyda 16 munud ar o\u0302l, roedd y Scarlets ar y blaen unwaith eto, Dan Jones gyda gwaith Rob Evans, a wnaeth creu dadlwythiad gwych i alluogi Hardy i sgori o dan y pyst a Halfpenny yn trosi."}, {"text_idx": "#000029", "text": "Methodd Hardy i ffeindio Evans ar y tu fas, wrth i Gaerfaddon wynebu wal amddiffynnol gryf yn eu hymdrechion."}, {"text_idx": "#000031", "text": "Gwaith amddiffynnol anhygoel gan Halfpenny, Jones a\u2019u ti\u0302m i gadw Caerfaddon i ffwrdd, ac fe lwyddodd i gofnodi buddugoliaeth arall yn y Rec."}]